| Palenkės Mendzyžecaslenk. *Międzyrzec Podlaski* |
| --- |
|              |
| *Liublino gatvė* |
|  |
| 

Palenkės MendzyžecasPalenkės Mendzyžecas

51°59′00″ š. pl. 22°47′00″ r. ilg.﻿ / ﻿51.98333°š. pl. 22.78333°r. ilg.﻿ / 51.98333; 22.78333﻿ (Palenkės Mendzyžecas)Koordinatės: 51°59′00″ š. pl. 22°47′00″ r. ilg.﻿ / ﻿51.98333°š. pl. 22.78333°r. ilg.﻿ / 51.98333; 22.78333﻿ (Palenkės Mendzyžecas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Liublino vaivadija Liublino vaivadija |
| **Apskritis** | Palenkės Bialos apskritis |
|  |
| **Įkūrimo data** | prieš 1174 m. Miesto teisės nuo 1434 m. |
|  |
| **Gyventojų** (2008) | 17 088  |
| **Plotas** | 20 km² |
| **Tankumas** (2008) | 854 žm./km² |
| **Altitudė** | 148 m |
|  |
| **Pašto kodas** | 21-560 |
| **Tinklalapis** | www.miedzyrzec.pl |
|  **Vikiteka** | Palenkės Mendzyžecas |

Šv. Mikalojaus bažnyčia
Šv. Apaštalų Petro ir Povilo bažnyčia
Potockių rūmai
**Palénkės Mendzýžecas**  (lenk. *Międzyrzec Podlaski*, ukr. *Межиріччя*, blrs. *Міжрэчча*) – miestas ir miesto tipo valsčius šiaurės rytų Lenkijoje, Liublino vaivadijoje, Palenkės Bialos apskrityje. Per miestą teka Kžnos upė, į kurią mieste įteka Šiaurinės Kžnos ir Pietinės Kžnos upės. Per miestą eina geležinkelis Berlynas–Maskva, plentai Varšuva–Brestas, Balstogė–Žešuvas. Mašinų gamyba, maisto, medienos apdirbimo, siuvimo, odos pramonė. Netoli – Liskų miško rezervatas. Mieste įsikūręs Palenkės Mendzyžeco dekanatas.

Paviršiaus struktūra
--------------------

Pagal 2002 metų duomenis valsčiaus plotas yra 19,75 km², iš kurių:

* ariama žemė: 57 %
* miškai: 9 %
* vandens telkiniai ir pastatai: 44 %

Miestas sudaro 0,72 % apskrities teritorijos.

Gyventojai
----------

Pagal 2007 m. gruodžio 31 d. duomenis mieste gyveno:

| Aprašas | Bendrai | Moterys | Vyrai |
| --- | --- | --- | --- |
| Gyventojai | **17 104** | 100 | 8 833 | 51,6 | 8 271 | 48,4 |
| Gyv. tankumas (gyv./km²) | 853,9 | 441,0 | 412,9 |

### Tautinė sudėtis

|  |  |  |
| --- | --- | --- |
| 2002 m. gyveno 17 385 žmonės:* lenkai - 99% (17 195);
* Kiti - 1% (190).
 | 1921 m. gyveno 12 622 žmonės:* žydai – 74% (9 351);
* lenkai – 25,7% (3 240);
* kiti – 0,2% (31).
 | 1897 m. gyveno 13 760 žmonės:* žydai – 66,6% (9 163);
* lenkai – 18,9% (2 582);
* rusai – 10,8% (1 484);
* ukrainiečiai – 1% (149);
* kiti – 2,8% (382).
 |

Istorija
--------

X a. pabaigoje šias žemes užėmė Kijevo Rusia. Žlugus Kijevo Rusios valstybei šios žemės atiteko Haličo-Volynės kunigaikštystei, kuriai žlungnat XIII-XIV a. dėl šių žemių kovojo LDK, Lenkijos karalystė ir kryžiuočiai. 1174 m. gyvenvietėje buvo pastatyta *Šv. Mikalojaus* cerkvė. XIV a. pabaigoje šias žemes užėmė Lietuvos Didžioji kunigaikštystė ir prijungė prie Trakų vaivadijos, kuriai priklausė iki 1569 m. Liublino unijos. XV a. įkurta Palenkės Mendzyžeco Šv. Mikalojaus parapija.

Pirmą kartą rašytiniuose šaltiniuose *Mendzižeco* kaimas paminėtas 1390 m. kai karalius Jogaila suteikė šias žemes Abrahamui Chamiecui. XV a. jis smarkiai išsiplėtė, atsikėlė daug lenkų mazovų, 1477 m. gavo miesto teises. Mieste plėtoti amatai (puodininkystė, kalvystė, druskos gavyba), XVIII a. jis tapo didžiausiu Palenkės miestu ir prekybos centru. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Liublino vaivadijos valdose. XVII a. pabaigoje susidarė didelė žydų bendruomenė. 

Nuo 1795 m. iki 1809 m. šios žemės priklausė Austrijos karalystės Vakarų Galicijai. 1809–1816 m. priklausė Varšuvos kunigaikštystės Sedlcų departamentui. 1816–1837 m. priklausė Rusijos imperijos Lenkijos Kongreso karalystės Palenkės vaivadijai. 1831 m. rugpjūčio 29 d. įvyko Palenkės Mendzyžeco mūšis tarp 1831 m. sukilėlių ir Rusijos imperijos kariuomenės. 1837–1844 m. priklausė Palenkės gubernijai, kuri 1844 m. prijungta prie Liublino gubernijos. 1867 m. šios žemės prijungtos prie naujai sukurtos Sedlcų gubernijos, kurios jai priklausė iki 1912 metų. 1912-1915 m. priklausė Chelmo gubernijai. 

1915–1919 m. priklausė Oberostui. 1919–1939 m. priklausė II Lenkijos Respublikos Liublino vaivadijai. 1921 m. įkurta Palenkės Mendzyžeco Šv. Mergelės Marijos Sutuoktinio Juozapo parapija. 1938 m. kovo 21 d. pradėtas naudoti Palenkės Mendzyžeco miesto herbas ir Palenkės Mendzyžeco miesto vėliava. Iki II pasaulinio karo mieste veikė Palenkės Mendzyžeco žydų kapinės. 

1939–1945 m. priklausė Trečiojo Reicho Generalgubernijai. Per Antrąjį pasaulinį karą veikė priverstinio darbo ir karo belaisvių stovyklos, įkurtas Palenkės Mendzyžeco getas, kuriame buvo naikinami žydai, kurie 1939 m. sudarė 75 % miesto gyventojų. 1945–1975 m. priklausė Lenkijos Liaudies Respublikos Liublino vaivadijai. 1975–1998 m. priklausė Palenkės Bialos vaivadijai. 1994 m. įkurta Palenkės Mendzyžeco Šv. Apaštalų Petro ir Povilo parapija ir Palenkės Mendzyžeco Karaliaus Kristaus parapija.

Architektūra
------------

* Palenkės Mendzyžeco Šv. Mikalojaus bažnyčia pastatyta 1460-1477 metais;
* Palenkės Mendzyžeco Šv. Apaštalų Petro ir Povilo bažnyčia pastatyta 1772-1774 metais;
* Palenkės Mendzyžeco Šv. Mergelės Marijos Sutuoktinio Juozapo bažnyčia pastatyta 1782-1784 metais;
* Arklių pašto stoties pastatas, statytas 1823 m. mokykla (XIX a. dabar klebonija; abiejų architektas F. M. Lanci);
* Palenkės Mendzyžeco Potockių rūmai pastatyti 1852 metais;
* Palenkės Mendzyžeco geležinkelio stotis pastatyta 1867 metais.

Tarptautinis bendradarbiavimas
------------------------------

* Lietuva Pagiriai, Lietuva
* Prancūzija Tuaras, Prancūzija
* Baltarusija Kobrynas, Baltarusija
* Latvija Ludza, Latvija
* Ukraina Kamin-Kaširskis, Ukraina
* Baltarusija Malaryta, Baltarusija
* Izraelis Petah Tikva, Izraelis

Galerija
--------

* Čartoriskių rūmaiČartoriskių rūmai
* Geležinkelio stotisGeležinkelio stotis
* Potockių rūmaiPotockių rūmai
* Turgaus aikštėTurgaus aikštė
* Turgaus aikštėTurgaus aikštė
* Turgaus aikšteTurgaus aikšte
* Seni mediniai namaiSeni mediniai namai
* MokyklaMokykla
* KoplyčiaKoplyčia
* PaštasPaštas
* LigoninėLigoninė
* KapinėsKapinės

Nuorodos
--------

* Miesto istorija (lenk.) Archyvuota kopija 2013-02-10 iš Wayback Machine projekto.;
* Międzyrzec Lenkijos Karalystės ir kitų slavų kraštų geografiniame žodyne, Tom VI (Malczyce – Netreba) (lenk.).

Šaltiniai
---------

1. ↑  Pasaulio vietovardžių žodynas. – Vilnius, Mokslo ir enciklopedijų leidybos institutas, 2006–2014. (VLKK versija)
2. ↑
3. ↑  2002 m. surašymo duomenys (lenk.) Archyvuota kopija 2012-01-25 iš Wayback Machine projekto.
4. ↑  1921 m. surašymo duomenys (lenk.)
5. ↑  1897 m. surašymo duomenys (rus.)
6. ↑   Archyvuota kopija 2023-03-24 iš Wayback Machine projekto.
7. ↑   Archyvuota kopija 2014-12-30 iš Wayback Machine projekto.


|  |  |  |  |  |
| --- | --- | --- | --- | --- |
| 

| Ž • A • RPalenkės Bialos apskrities valsčiai |
| --- |
|  |
| 
Palenkės Mendzižecas • Palenkės Bialos valsčius • Palenkės Mendzyžeco valsčius • Piščaco valsčius • Terespolio valsčius • Terespolis • Palenkės Januvo valsčius • Dreluvo valsčius • Lomazų valsčius • Višnicės valsčius • Zalesių valsčius • Palenkės Lešnos valsčius • Konstantinuvo valsčius • Kodenio valsčius • Tučnos valsčius • Rokitno valsčius • Sosnuvkos valsčius • Slavatičės valsčius • Rosošo valsčius  |  |

 |